Home / Products tagged “Rigters”
Skaduwee oor die land?
Durban Daily News - President Jacob Zuma se familie het wit mense blameer vir sy politieke ellende en 'n beroep op hom om druk om te bedank weerstaan.
Zuma se neef, Inkosi Simphiwe Zuma, 'n senior lid van die gesin, het gesê die ANC se nasionale uitvoerende komitee (NUK)-lede en die gemeenskap se oproep vir hom om te bedank was die werk van die Weste, wat ingemeng het met die ANC se sake met die doel om dit te vernietig sodat hulle kan "doen wat hulle wil met die land".
"Wit mense het ons binnegedring met die doel om die ANC te vernietig. Die leierskap besef nie dat hulle (wit mense) nou kom vir (Cyril) Ramaphosa nie," het hy gesê.
“En as die president bedank, beteken dit hy erken skuld op die aantygings teen hom,” het hy bygevoeg.
"As jy bedank, sê jy dat jy iets verkeerd gedoen het. Hulle moet 'n besluit neem om hom te herroep, aangesien hy deur die ANC aangestel is. Ek ondersteun nie die idee om op sy eie te bedank nie, want dit sal beteken dat hy die aanklagte erken.
Zuma se familie het tot die geveg toegetree oor sy toekoms toe een van sy vroue, Thobeka Madiba-Zuma, gewaarsku het dat "dinge nou lelik gaan word", en "moenie iemand wat nie veg wat nie met jou baklei nie."
Sien ons nou dalk eers werklik die skaduwee van Siener se Zulu-kryger wat oor die land val, asook die geweerloop wat na ons kant toe wys?
Maar hou goeie moed, want dit word weggeklap van Bo op wonderbaarlike wyse. Dit lyk tog vir my lyk of die visioene-legkaart nou in plek begin val. Lampies vol olie asb Boere. AntSan. ... See more
As die jare aanstap
Jy skrik eendag wakker en besef jy het jou lewe klaar gelei, maak nie saak wat ander sê nie. Jy het gedoen wat jy kon doen, gesê wat jy kon sê en as jy terugkyk, sien jy lyke en toekennings en ruikers en kranse, want dit is die lewe. Al het jy ander keuses gemaak, sou die resultaat nog dieselfde gewees het. Jy het jou eie lewensbootjie gestuur en geroei dat dit bars om jou ideale te bereik, wat baie keer onmoontlik was, maar jy het nogtans blindelings voort geroei.
En as jy eendag om jou kyk, sien jy dat die wêreld deur kinders oorgeneem is, mense sonder deernis, begrip, mensekennis of dikwels ook sonder verstand. Hulle roei nie hulle bootjies nie, hulle het "outboard engins", hulle het "speedboats", hulle het elektroniese kompasse en jy weet voor jou heilige siel hier kom moeilikheid, want lewenservaring en wysheid ontbreek.
Dan kyk jy 'n bietjie verder en jy sien sulke plat geboue sonder trappe met rye eenderse vensters waarbinne mense van jou eie ouderdom weggegooi is soos ou kledingstukke. Hulle wag daar soos op 'n stasie vir die laaste trein om te kom en hulle weg te neem na die Hiernamaals. Dis dan wat jy besef dat die lewe wat aan jou deur God gegee is, net 'n leentyd was, een waarin jy baie moes bewys, maar wat die lewe betref, min vermag het. Dis 'n tyd waarin jy uit die verlede moes leer.
Net daar val die samelewing plat, val hom bloedneus en breek nog 'n arm ook en dan weet jy sommer hoekom kinders nie kan en mag regeer nie. Die hormone woel nog en 'n wipstert poppie kan haar kop swaai, hulle het groot monde met geen mensekennis nie, hulle het slim planne sonder lewensondervinding ... en oumense is in die pad.
Die kerke sit vol skynheiliges, die regering sit vol idiote, gesinne sit vol selfsugtiges, skole sit vol goeters wat nie a en b uitmekaar ken nie en die ganse wêreld, veral ons land, storm af na die afgrond van selfvernietiging. Dit alles omdat daar rye en rye lewensbootjies geanker lê met skatkiste vol waardevolle kennis en wysheid, lewensondervinding en mensekennis waarmee die lewe op 'n goeie pad vorentoe kon gegaan het ... maar elkeen van die uitgediende lewensbootjies lê in sy eie eensaamheid vasgeketting aan die onverbiddellike kaai en wag om losgemaak te word.
Is dit omdat oumense 'n las word? Is dit omdat kinders nie omgee vir die mense wat hulle van doek dra tot troumars onderhou het nie? Ons volk het 'n kultuur gehad van gedissiplineerde kinders, gehoorsaamheid, liefde vir ons eie, bedagsaamheid, opofferende gees, maar tog ook koppigheid. Dis wat ons as volk gemaak het en ons het mekaar se foute verdra en verby dit geleef. Hierdie nuwe kultuur is nie uit ons volk nie. Dit kom van elders, dit besoedel ons gemeenskap en maak ons net so afstootlik soos die meeste uitlanders is.
Bloedjong meisietjies van 19 jaar oud word sommer bestuurders by restaurante wat totaal ongehoord behoort te wees. Dis niks vreemd om vandag 'n mannetjie met melkbaard in 'n verantwoordelike pos te vind nie. Die eienaar van die besigheid het geen idee hoeveel spanning dit veroorsaak in die werkplek nie. Hy stel ook nie belang nie, solank hy net goeie winste maak, soos iemand eendag gesê het: "Hy pocket net die dollars".
Hierdie jong bloedjies in groot poste het 'n siekte van vandag geword. Daardie kinders het geen benul van waaroor die lewe gaan nie, of selfs net hoekom hy of sy leef nie, hulle het geen "people skills" nie en dikwels ook nie die kennis wat nodig is om hulle pos suksesvol vol te staan nie. Hulle is baie maal ongeskik omdat hulle possie hulle "mag" gegee het om so te wees, hulle is parmantig en vol eiewaan. Hulle sien op ander neer, is vol van hulleself en 'n algemene steen des aanstoots.
Intussen raak een vir een van daardie afgeleefde bootjies by die kaai los en sink in die water weg, elkeen met sy skatkis vol waardevolle raad, goeie leiding en kundigheid. Daar is nie werklik iemand wat hulle plek kan oorneem nie omdat die wêreld dit anders wil hê en die wêreld het die mens se god geword. Wat die wêreld vra, dit doen ons, en die wêreld steur hom nie aan oumense in plat geboue met rye en rye eenderse vensters nie.
Daar is tog regverdigheid hierin. Die tyd staan nie stil nie en eendag vee hierdie jongmense hulle oë uit en besef dat hulle hul lewe klaar gelei het, maak nie saak wat ander sê nie. Hulle het gedoen wat hulle kon doen, gesê wat hulle kon sê en as hulle terugkyk, sien hulle ook lyke en toekennings en ruikers en kranse, want dit is die lewe. Hulle het hulle eie lewensbootjie met sy "outboard engin" gestuur net waar hulle wou, groot gevoel en op roeibootjies neergesien.
Uiteindelik sal hulle almal, roeibootjies en "speedboats" na daardie kaai vaar om vas te meer vir die laaste dae van hulle lewe. Al is dit nie in 'n gebou met rye eenderse venstertjies nie, hulle weet dat hulle in hulle laaste dae verkeer en dat hulle bootjie ook sal losraak en sink.
Sal hierdie nuwe generasie van oumense hulle bootjie by die kaai kan vasmeer met die seker wete dat hulle reg laat geskied het aan ander? Dat hulle hul bejaarde ouers menswaardig behandel het? Of sal hulle met angs hul laaste dae tegemoet gaan omdat hulle eie kinders aan hulle doen wat hulle aan hul ouers gedoen het? Annelize Snyman. ... See more
Die onderstaande gedig is geskryf deur 'n mede-volksgenoot terwyl sy in die laaste ure by haar moeder se sterfbed gewaak het. Ons is almal kiiunders van Jerusalem en sal almal saam weer daar verenig word...
Jerusalem se kinders.
Verward en broos.
Elke slukkie water, elke stukkie brood.
Waar is ons ware nood?
Vertoetel, versorg, 'n glimlag wat blom?
Bang vir 'n gemis wat kom?
Vrede is in ons volk se bloed,
Tog moet ons mekaar groet.
Skadu uur van 'n volk,
Sien U uitgestrekte hand
Die genade klok wat tik.
Nuwe broers en susters,
Jerusalem se kinders verrys,
Om by die Troon ons El te prys. ... See more
Ek het so twee weke gelede feitlik al my e-posse verloor, asook my Address Book met die lys van persone wat maandeliks Die Vaandeldraer ontvang. Kan die persone my asseblief by info@vaandel.co.za kontak?
In die proses het ek ook wyle Schalk Jacobsz se besonderhede verloor. As iemand dalk sy vrou Elma Potgieter se telefoonnommer of e-posadres het, stuur dit asseblief vir my. Baie dankie. ... See more
Die NG Kerk buig en bid vir baas Julius
Die Beplande Rewolusie is aanstaande
Solidariteit, die Skepper se verordeninge en verregses
G A Watermeyer: sy visioen van Atlantis se verdwyning
Die NFL-afgod skeur wit en swart in Amerika
Boepie on Die NG Kerk buig en bid vir baas Julius
Dirk+Albers on Die NG Kerk buig en bid vir baas Julius
Adriaan Snyman on Die NG Kerk buig en bid vir baas Julius